Israels president sier nei til USAs president

TOPPMØTE: Statsinister Benjamin Netanyahu (t.v.) møtte president Barack Obama i Det hvite hus fredag. Foto: AP

Anspent mellom Obama og Netanyahu

(VG Nett) President Barack Obama slår fast at USA og Israel er uenige om fredsprosessen i Midtøsten.

Vidar Enerstvedt

Oppdatert 18. januar 2016

Artikkelen er over ni år gammel



Etter et flere timer langt møte i Det hvite hus fredag, møtte Israels statsminister Benjamin Netanyahu og USAs president Barack Obama pressen i Det hvite hus i Washington.

Møtet fant sted dagen etter at den amerikanske presidenten fyrte opp Netanyahu i en tale om Midtøsten og hvordan få fred der.

VGTV: Obama om Israel: - Vi er uenige i formuleringene

VGTV: Obama om utviklingen i Midtøsten og Nord-Afrika

Obama var tydeligere enn før da han understreket USAs ønske om en tostatsløsning basert på 1967-grensene. Han sa også at alle israelske styrker må ut av en fremtidig palestinsk sak.

Les også: Israel etter Obama-tale: - USA forstår oss ikke

Saken fortsetter under bildet.

PROTESTER: En kvinnelig Israel-venn vifter med det israelske flagget utenfor Det hvite hus fredag. Foto: AFP



På en felles pressekonferanse sa Netanyahu at han er villig til å inngå kompromisser for å få til en fredsavtale. Men å gå tilbake til grensene fra slutten av 1960-tallet er ikke aktuelt for Israel, ifølge statsministeren.

- Israel er forberedt på å inngå sjenerøse kompromisser for fred, men kan ikke gå tilbake til grensene fra 1967. Disse er uforsvarlige, sa Netanyahu, ifølge BBC.

En slik løsning vil sørge for at mange israelske bosettinger vil havne innenfor den palestinske staten.

Les også: Tilbyr økonomisk hjelp til Midtøsten

Den amerikanske presidenten sa det er uenighet mellom de to nasjonene om en fremtidig palestinsk stat, men at det er noe som skjer mellom venner.

Den palestinske presidenten Mahmoud Abbas ber Obama om å presse Netanyahu.

- Netanyahus standpunkt er en offentlig avvisning av president Obamas initiativ, og av internasjonal legitimitet og folkeretten, sa en talsmann for Abbas, ifølge NTB.

(VG Nett/NTB)

Publisert: 20.05.11 kl. 20:11 Oppdatert: 18.01.16 kl. 12:26

Les også

Mer om Barack Obama Midtøsten